ພວກເຄື່ອນໄຫວກຽມ ຂັດຂວາງ ການສະຫລອງ ເທດສະການ ກິນຊີ້ນໝາ ທີ່ຈີນ
ພວກ​​ປົກ​ປ້ອງສິດທິ​ສັດ ໄດ້​ໄປ​ເຕົ້າ​ໂຮມ​ກັນ ທີ່ເມືອງຈິນຫົວ ເພື່ອ​ຂັດຂວາງເທດສະການ ສະຫຼອງການກິນຊີ້ນໝາ ໃນວັນອັງຄານມື້ອື່ນ.
ພວກນັກເຄື່ອນໄຫວປົກປ້ອງສິດທິຂອງສັດ ໄດ້ໄປເຕົ້າໂຮມກັນທີ່ເມືອງ Jinhua ໃນປະ ເທດຈີນ ເພື່ອເຮັດໃຫ້ແນ່ໃຈວ່າ ເທດສະການສະຫຼອງການກິນຊີ້ນໝາ ໃນວັນອັງຄານມື້ ອື່ນນີ້ ຈະບໍ່ໄດ້ເກີດຂຶ້ນຕາມໝາຍກໍານົດ ເມືອງຈິນຫົວ ຢູ່ໃນແຂວງ Zhejiang ທາງພາກຕາເວັນອອກຂອງຈີນ ໄດ້ລົ້ມເລີກເທດ ສະການດັ່ງກ່າວ ທີ່ສະຫລອງກັນມາເປັນເວລາ 600 ປີນັ້ນ ໃນເດືອນກັນຍາແລ້ວນີ້ ຫຼັງ ຈາກພວກເຈົ້າໜ້າທີ່ທ້ອງຖິ່ນໄດ້ຮັບຄວາມອັບອາຍຂາຍໜ້າຍ້ອນການລົນນະລົງທາງອິນ ເຕີເນັດຂອງພວກນັກເຄື່ອນໄຫວເພື່ອປົກປ້ອງສັດນັ້ນ ໄດ້ມີການເອົາຮູບພາບທີ່ສະຫຍົດສະຫຍອງຂອງໝາທີ່ຍັງມີຊີວິດ ແລະຖືກມັດຕີນ ມັດ ປາກດ້ວຍເສ້ນເຫຼັກລວດ ແລະຮູບໝາທີ່ຖືກຂ້າເປັນໆ ແລະຕັດເປັນ ຕ່ອນໆ ຫຼືບໍ່ກໍຄົວ ເປັນອາຫານແລ້ວນັ້ນ ລົງແຜ່ໄປທົ່ວທາງອິນເຕີເນັດ ຊຶ່ງເປັນການສ້າງຄວາມກົດດັນຕໍ່ ການສະເຫຼີມສະຫຼອງດັ່ງກ່າວນີ້ ພວກທີ່ຕໍ່ຕ້ານການກິນໝາກ່າວວ່າ ປະເພນີແບບນີ້ບໍ່ມີເຫດມີຜົນຫຍັງເລີຍຢູ່ໃນສັງຄົມ ທີ່ບໍ່ໄດ້ມີການອຶດຢາກຫຼືຂາດແຄນອາຫານການກິນແລ້ວນັ້ນ ແຕ່ພວກທີ່ສະໜັບສະ ໜຸນເທດສະການດັ່ງກ່າວນີ້ ເວົ້າວ່າການບໍລິໂພກຊີ້ນໝາແມ່ນສ່ວນນຶ່ງຂອງປະເພນີຈີນ